Ujumistreeningud ja – kursused suvel 2023
#000000
Tartu linna meistrivõistlustelt 13 meistritiitlit!
#000001
5. novembril 2022 toimusid Tartu linna meistrivõistlused Aura Keskuses. Ujumise Spordiklubi ujujad võitsid 6 absoluudi ja 7 noorte Tartu linna meistritiitlit. Medalite skooriks sai kokku 36.
#000002
Absoluutselt parim oli Kregor Zirk nii meistritiitlite arvu kui parima tulemuse väärtuse poolest.
#000003
Neljast ujututud individuaalalast neli võitu Kregorile! 2022 aasta Tartu meister 100 m vaba-, liblik- ja seliliujumises ning 200 m kompleksis.
#000004
Kusjuures avastardis, 100 m vabaujumisel kasutas Zirk liblika tehnikat, mis andis teise koha saavutanud Siim Kesküla ees vaid 0,03 sekundilise edumaa, ajad vastavalt 52,97 ja 53,00 sekundit. Põnevust jagus lõpumeetriteni! FINA punktiskaala alusel järjestatud viie parema tulemuse seas näeme neljal korral Kregor Zirgi nime, kiilu lööb vahele konnameister Karel Seli.
#000005
Parim Tartu meistrivõistluste noor oli Siim Kesküla (2007), kes võitis kõik kavas olnud alad: 100 m vabalt, 100 m liblikat (1.05,74), 100 m selili (1.02,46), 100 m rinnuli (1.13,87) ja 200 m kompleksi (2.22,70), lisaks absoluudis hõbemedali 100 m vabaujumises. Ühtlasi oli Siim ka parima noorte FINA-tulemuse autor. Oli tihe treening-võistluspäev.
#000006
Meie parim naine oli sügisest Tartu Ülikooli liikumis- ja sporditeadusi õppima asunud Anete Mooro kahe kuld- ja ühe hõbemedali võiduga. Tartu meistriks krooniti Mooro 100 m liblikas (1.10,19) ja 200 m kompleksis (2.36,64), 100 m vabaujumises poodiumi teine koht Laura-Liis Valdma järel, tulemuseks 1.00,03.
#000007
Adele Roop (2009) võitis kaks noorte kuldmedalit: 100 m selilis (1.09,32) ja 200 m kompleksis (2.39,35), eelpool toodud aladel oli Roop absoluudi arvestuses teine finišeerija. 100 m vabaujumises tuli tunnistada noorte arvestuses TUKi ujuja Jette Riin Luik paremust, aeg 1.01,84 andis Adelele teise koha.
#000008
Krete Sibul (2009) võitis 200 m kompleksujumises ajaga 2.41,76 sekundit Tartu noorte meistrivõistluste hõbemedali ja absoluudi pronksi, lisaks kuulus noorujujale pronksmedal 100 m liblikas (1.15,87).
#000009
100 m vabaujumise noorte kolmas koht Isabel Annusele (2008) tulemusega 1.02,84; naiste sama ala kolmanda koha väärtus Heleriin Haljaste (2007) esituses oli 1.01,25.
#000010
Treeneri ja kooliõpetaja magusat leiba maitsev Diana Kutsareva pidas 100 m rinnulis maha tulise heitluse Kirke Kübaraga (TUK), ning saavutas II koha tulemusega 1.21,91, meie pesamuna Susanna Loviis Tammik (2010) noppis III koha noorte 100 m selilis (1.12,94).
#000011
Poistest jõudis kõigil viiel kavas olnud ja ujutud alal poodiumile Karl-Eric Ott, kes võitis kolmel korral hõbemedalid (100 m vabalt, 100 m rinnuli, 100 m selili) ja kahel pronksid (100 m liblikat, 200 m kompleksi).
#000012
Esimest aastat absoluudis võistlevale Artjom Altebergile (2006) kaks Tartu meistrivõistluste hõbemedalit vanameistri Kregor Zirgi järel: 100 m liblikat (59,33) ja 200 m kompleksi (2.12,46) ning kolmas koht 100 m rinnulis (1.07,80) K.Seli ja R.Roose kannul.
#000013
100 m selilis võtsid Zirgi (56,86) kõrval poodiumikohad sisse Kaspar Arold (1.01,13) ja Erik Anja (1.01,23). Kasparil õnnestus musta hobusena teisest vahetusest tugev tulemus välja ujuda ja trennikaaslasele ning eelmise aasta selle ala Tartu meistrile Erik Anjale koht kätte näidata 0,23 sekundilise edumaaga.
#000014
2022 aasta Tartu linna meistrivõistluste tulemused leiad SIIT
#000016
Eesti avavee teateujumise meistrivõistlustel USKi noored hõbedal ja juuniorid pronksil!
#000018
5. novembril 2022 toimusid Tartu linna meistrivõistlused Aura...
#000019
Robin Priks võitis Türi triatlonil esikoha!
#000022